КъБР-м и Iэтащхьэ КIуэкIуэ Юрий дыгъуасэ Правительствэм и Унэм щахуэзащ Шемякин Михаилрэ абы и щхьэгъусэмрэ
КъБР-м и Iэтащхьэ КIуэкIуэ Юрий дыгъуасэ Правительствэм и Унэм щаIущIащ Шемякин Михаилрэ абы и щхьэгъусэмрэ.
Художникым щIыналъэм и Iэтащхьэр щыгъуазэ ищIащ республикэм щIыгъуу зэлэжь проектхэм. 2016 гъэм жэпуэгъуэм и 4 — 26-хэм Франджым зыщагъэсащ творческэ IэщIагъэхэм хуеджэ студенту конкурскIэ къыхаха цIыхуихым. ТхьэмахуищкIэ абыхэм дунейм щыпсэу лъэпкъхэм я щэнхабзэмрэ гъуазджэмрэ яджащ.
КIуэкIуэ Юрий Шемякин Михаил фIыщIэ хуищIащ зэфIэкIышхуэ зыбгъэдэлъ я щIалэгъуалэм къазэрыдэIэпыкъум папщIэ. «Дэ апхуэдэ программэхэр гъэзэщIэным дрителъхьэщ», — къыхигъэщ- хьэхукIащ КъБР-м и Iэтащхьэм.
Мы махуэхэм республикэм и Лъэпкъ музейм щагъэлъагъуэ художникым и лэжьыгъэхэр. Выставкэр дыгъэгъазэм и кум нэсыху екIуэкIынущ. ЩэкIуэгъуэм и 16-м «Къалэ дыгъуафIэ» сабий академием къыщызэIуахащ Шемякин М. М. сурэт щIынымкIэ и класс.
КъБР-м и Iэтащхьэмрэ
Правительствэмрэ я пресс-IуэхущIапIэ.
